Document ID: 32003R0649

Title and Content:
Κανονισμός (ΕΚ) αριθ. 649/2003 της Επιτροπής της 10ης Απριλίου 2003 για την τροποποίηση των κανονισμών (ΕOΚ) αριθ. 139/81, (ΕΚ) αριθ. 936/97 και (ΕΚ) αριθ. 996/97 σχετικά με την εισαγωγή προϊόντων του τομέα βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 2345/2001 της Επιτροπής(2), τον κανονισμό (ΕOΚ) αριθ. 139/81 της Επιτροπής, της 16ης Ιανουαρίου 1981, περί καθορισμού των όρων από τους οποίους εξαρτάται η υπαγωγή ορισμένων κατεψυγμένων βοείων κρεάτων στη διάκριση 0202 30 50 της συνδυασμένης ονοματολογίας(3), όπως τροποποιήθηκε τελευταία από τον κανονισμό (ΕΚ) αριθ. 264/1999(4), και ιδίως το άρθρο 5 παράγραφος 2, τον κανονισμό (ΕΚ) αριθ. 936/97 της Επιτροπής, της 27ης Μαΐου 1997, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου(5), όπως τροποποιήθηκε τελευταία από τον κανονισμό (ΕΚ) αριθ. 1781/2002(6), και ιδίως το άρθρο 7 παράγραφος 2, τον κανονισμό (ΕΚ) αριθ. 996/97 της Επιτροπής, της 3ης Ιουνίου 1997, για το άνοιγμα και τον τρόπο διαχείρισης κοινοτικής δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91 (7), όπως τροποποιήθηκε τελευταία από τον κανονισμό (ΕΚ) αριθ. 1266/98(8), και ιδίως το άρθρο 6 παράγραφος 2, Εκτιμώντας τα ακόλουθα: (1) Οι κανονισμοί (ΕOΚ) αριθ. 139/81, (ΕΚ) αριθ. 936/97 και (ΕΚ) αριθ. 996/97 προβλέπουν την έκδοση πιστοποιητικών γνησιότητας ώστε να μπορούν να πραγματοποιούνται εισαγωγές ή για την υπαγωγή ορισμένων εμπορευμάτων σε καθορισμένες διακρίσεις της συνδυασμένης ονοματολογίας. Οι κατάλογοι των οργανισμών έκδοσης αυτών των πιστοποιητικών προσαρτώνται στους εν λόγω κανονισμούς. (2) Η Αργεντινή άλλαξε το όνομα του οργανισμού έκδοσης των πιστοποιητικών γνησιότητας. (3) Κατά συνέπεια, πρέπει να τροποποιηθούν οι κανονισμοί (ΕOΚ) αριθ. 139/81, (ΕΚ) αριθ. 936/97 και (ΕΚ) αριθ. 996/97, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα II του κανονισμού (ΕOΚ) αριθ. 139/81 αντικαθίσταται από το παράρτημα του παρόντος κανονισμού. Άρθρο 2 Στο παράρτημα II του κανονισμού (ΕΚ) αριθ. 936/97, το όνομα του οργανισμού "Secretaría de Agricultura, Ganadería, Pesca y Alimentación (SAGPyA)" αντικαθίσταται από το όνομα "Secretaría de Agricultura, Ganadería, Pesca y Alimentos (SAGPyA)". Άρθρο 3 Στο παράρτημα II του κανονισμού (ΕΚ) αριθ. 996/97, το όνομα του οργανισμού "Secretaría de Agricultura, Ganadería, Pesca y Alimentación (SAGPyA)" αντικαθίσταται από το όνομα "Secretaría de Agricultura, Ganadería, Pesca y Alimentos (SAGPyA)". Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Απριλίου 2003.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
1258
2520
3156
2737
11

EuroVoc IDs (Expanded): 2519
1258
2520
3156
2737
11

Dataset Source: meu

Split: train